3 Decembrie 2015

Informare de presă

**Mesajul ministrului Muncii, doamna Ana Costea, cu ocazia Zilei Internaționale a Persoanelor cu Dizabilități**

Organizația Națiunilor Unite marchează ziua de 3 decembrie drept Ziua Internațională a Persoanelor cu Dizabilități, acțiune care are ca scop atât sublinierea necesității respectării drepturilor persoanelor cu dizabilități, cât și continuarea procesului de incluziune a lor.

Cu această ocazie, ministrul Muncii, Familiei, Protecției Sociale și Persoanelor Vârstnice, doamna Ana Costea, a declarat:

“Astăzi, de Ziua Internațională a Persoanelor cu Dizabilități, suntem alături de cei care ne învață în fiecare zi ce înseamnă să ai curajul să lupți, să reziști și că lumea în care trăim noi o facem. Acești oameni remarcabili sunt un exemplu pentru noi toți și ar trebui să le mulțumim, pe de o parte, pentru că ne sprijină să construim împreună o lume mai bună în care fiecare are o șansă, iar pe de altă parte, pentru că ne arată mereu că destinul este opera celor puternici și scuza celor slabi.”

**Serviciul Comunicare, Mass-Media și Statistică**